
	Likumprojekts
7. Rīcība ar valsts un pašvaldību īpašumā esošajām dzīvojamām mājām vai dzīvokļiem, par kuru lietošanu nav noslēgts dzīvojamās telpas īres līgums
	Iebildums
Ar minēto normu imperatīvi pašvaldībai tiek uzlikts pienākums saskaņā ar Publiskas personas mantas atsavināšanas likumu atsavināt  valsts vai pašvaldību īpašumā esošos dzīvokļus, viendzīvokļa vai daudzdzīvokļu dzīvojamās mājas, par kuru lietošanu nav noslēgts dzīvojamās telpas īres līgums, kā arī neiznomātas neapdzīvojamās telpas un mākslinieku darbnīcas. Pašreiz iemesls, kādēļ pašvaldības dzīvokļi nav izīrēti, galvenokārt, ir to sliktais tehniskais stāvoklis. Pašvaldība pieejamo budžeta līdzekļu ietvaros pakāpeniski veic remontus, lai nodrošinātu, ka telpas ir dzīvošanai derīgas. Savukārt, ja remonta izmaksas pārsniedz dzīvokļa vērtību vai dzīvojamās telpas nav nepieciešamas pašvaldības funkciju veikšanai, jau šobrīd tiek ierosināta dzīvokļu atsavināšana Publiskas personas mantas atsavināšanas likumā noteiktajā kārtībā. Viena no pašvaldību autonomajām funkcijām ir sniegt iedzīvotājiem palīdzību mājokļa jautājumu risināšanā. Tā kā daudzās pašvaldībās ir problēmas ar dzīvojamo fondu un pieprasījums pēc mājokļiem ir augsts, ir jāsaglabā pašvaldībai iespēja rīkoties ar savu īpašumu (dzīvojamo fondu), ņemot vērā vietējo iedzīvotāju vajadzības. Tāpat pašvaldība īpašumu var izmantot arī sociālo funkciju, piemēram, ārpusģimenes aprūpes ģimeniskā vidē pakalpojuma nodrošināšanai bāreņiem un bez vecāku gādības palikušajiem bērniem. Ņemot vērā minēto norma ir precizējama.

Piedāvātā redakcija:
Ar 2024.gada 1.janvāri valsts vai pašvaldību īpašumā esošie dzīvokļi, viendzīvokļa vai daudzdzīvokļu dzīvojamās mājas, par kuru lietošanu nav noslēgts dzīvojamās telpas īres līgums, kā arī neiznomātas neapdzīvojamās telpas un mākslinieku darbnīcas, ja tās nav nepieciešamas pašvaldības autonomu funkciju veikšanai, var tikt atsavinātas saskaņā ar Publiskas personas mantas atsavināšanas likumu.

 Valsts un pašvaldību dzīvojamo māju privatizācijas pabeigšanas likums
	Priekšlikums
Likuma mērķis ir nodrošināt valsts un pašvaldību dzīvojamo māju privatizācijas procesa pabeigšanu, nosakot termiņus un nosacījumus darbībām privatizācijas procesa pabeigšanai. Ņemot vērā, ka likumprojektā ir atsauces uz likuma “Par valsts un pašvaldību dzīvojamo māju privatizāciju” normām, tad likumprojekta saturu būtu   loģiskāk iekļaut kā atsevišķu nodaļu likumā “Par valsts un pašvaldību dzīvojamo māju privatizāciju”.

